คลังเตือนโดนหลอกลงทะเบียนรับเงินเยียวยา
กรมบัญชีกลาง เตือน ปชช.อย่าหลงเชื่อ ตรวจสอบสิทธิรับเงินเยียวยาผ่านระบบ e-Social Welfare ไม่เป็นความจริง


30 พ.ค. 2563

นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อมูลใน Social Media เกี่ยวกับการเชิญชวนประชาชนให้มาตรวจสอบสิทธิรับเงิน 3,000 บาท จากรัฐบาล ผ่านระบบบูรณาการฐานข้อมูลสวัสดิการสังคม หรือ e-Social Welfare ของกรมบัญชีกลาง นั้น
กรมบัญชีกลาง ขอชี้แจงว่า กรณีดังกล่าวไม่เป็นความจริง ระบบ e-Social Welfare ของกรมบัญชีกลาง คือระบบที่ใช้ในการตรวจสอบสิทธิของผู้มีสิทธิรับเงินสวัสดิการที่จ่ายกรณีปกติเป็นรายเดือน
ทั้งนี้ ขอให้ประชาชนอย่าได้หลงเชื่อข้อมูลที่แชร์ใน Social Media หากมีข้อสงสัย สามารถสอบถามได้ที่ call center กรมบัญชีกลาง 02 270 6400 ในวัน เวลาราชการ